《次韵寄荅云门断江禅师》
元代·张雨

长眉如雪眼浑遮，施食岩前坐暝鸦。坏衲半堆黄木叶，好峰千朵碧莲花。

湖山近日重来鹤，池馆于今足吠蛙。早晚越中寻贺老，千秋观在尔东家。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。